Oznámenie Komisie

Usmernenia k vykonávaniu nariadenia o jednotnej digitálnej bráne

Pracovný program na roky 2019 – 2020

(2019/C 257/01)

Úvod

Cieľom nariadenia Európskeho parlamentu a Rady (EÚ) 2018/1724 (1) o zriadení jednotnej digitálnej brány je uľahčiť online prístup k informáciám, administratívnym postupom a asistenčným službám, ktoré občania a podniky potrebujú na pohyb v rámci Únie a na obchodovanie, usadenie sa, ako aj expandovanie podnikov do ďalších členských štátov.

V článku 31 ods. 1 nariadenia sa predpokladá prijatie ročného pracovného programu, v ktorom sa určia opatrenia na uľahčenie vykonávania nariadenia, najmä pokiaľ ide o:

— zlepšenie predkladania osobitných informácií v rámci oblastí uvedených v prílohe I a opatrenia na uľahčenie včasného vykonávania požiadavky na poskytovanie informácií príslušnými orgánmi na všetkých úrovniach,

— ľahšie dosiahnutie súladu s článkom 6 o digitalizácii postupov a s článkom 13 o cezhraničnom prístupe k online postupom,

— zabezpečenie dôsledného dodržiavania požiadaviek na kvalitu informácií, postupov a asistenčných služieb stanovených v článkoch 9 až 12,

— činnosti súvisiace s propagáciou brány v súlade s článkom 23 ods. 2

Cieľom týchto usmernení Komisie je vypracovanie zoznamu príslušných opatrení a poskytnutie podrobného časového plánu jednotlivých krokov, ktoré treba urobiť na vykonanie opatrení. Tento zoznam bol 26. februára 2019 prerokovaný s koordinačnou skupinou pre bránu, ako sa stanovuje v článku 31 ods. 2 nariadenia.

Vzhľadom na to, že viaceré opatrenia majú spoločnú lehotu, december 2020, tento prvý pracovný program pokrýva obdobie až do spustenia jednotnej digitálnej brány, konkrétne júl 2019 – december 2020.

Vykonávanie pracovného programu bude monitorovať koordinačná skupina pre bránu na svojej platforme pre online spoluprácu a na svojich stretnutiach.

Na účely tohto oznámenia sa uplatňuje toto vymedzenie pojmov:

— „príslušný orgán“ je ktorýkoľvek orgán alebo úrad členského štátu zriadený na celoštátnej, regionálnej alebo miestnej úrovni, ktorý má konkrétne povinnosti súvisiace s informáciami, postupmi a asistenčnými službami a službami riešenia problémov, na ktoré sa vzťahuje toto nariadenie o bráne;

— „národní koordinátori“ sú zástupcovia vymenovaní členskými štátmi uvedenými v článku 28 nariadenia o bráne.

1. Kvalita informácií a služieb

Cieľ 1.1: Zabezpečenie dostupnosti informácií

Odkaz: Články 4 a 5 nariadenia o prístupe k informáciám, článok 9 o kvalite informácií o právach, povinnostiach a pravidlách.

Súvislosti

Brána poskytne občanom a podnikom dostatočne komplexné informácie, ktoré im umožnia uplatňovať si svoje práva a povinnosti vyplývajúce z právnych predpisov Únie a vnútroštátneho práva vrátane informácií o tom, ako riešiť administratívne postupy.

V prílohe I sa v nariadení uvádza zoznam oblastí, v rámci ktorých musia Komisia a členské štáty do 12. decembra 2020 zabezpečiť online dostupnosť všetkých informácií relevantných pre občanov a podniky. S cieľom predísť duplicite (pozri cieľ 1.4) Komisia na portáli Vaša Európa (2) uverejní informácie o právach a povinnostiach v rámci celej EÚ a členské štáty na svojich portáloch zverejnia väčšinu požadovaných informácií o vnútroštátnom vykonávaní. Komisia a členské štáty sa dohodli na spôsobe, akým sa rozdelia témy v prílohe I medzi EÚ a webovými sídlami na vnútroštátnej úrovni. Spoločným vyhľadávacím nástrojom sa zabezpečí, aby používatelia brány mohli jednoducho nájsť všetky informácie.

Súčasná verzia portálu Vaša Európa už pokrýva prevažne práva a povinnosti na úrovni celej EÚ. Zahŕňa aj informácie o vnútroštátnom vykonávaní, ktoré poskytli orgány členských štátov pre niektoré z tém uvedených v prílohe I. Do 12. decembra 2020 sa vnútroštátny obsah na portáli Vaša Európa postupne zruší, pretože sa nahradí informáciami na vnútroštátnych webových sídlach. Európska komisia navrhla usmernenie o tom, ako na národných webových sídlach opätovne používať alebo reprodukovať vnútroštátny obsah, ktorý je už k dispozícii na portáli Vaša Európa.

Ako a kedy?

Kedy Čo Kto Tretí až štvrtý štvrťrok 2019 Pre všetky oblasti prílohy I uviesť, či sú online dostupné informácie, ktoré je potrebné pokryť na vnútroštátnej úrovni Identifikovať zodpovedné orgány Vytvoriť plán práce na riešenie informačných medzier na vnútroštátnej úrovni Národní koordinátori Do štvrtého štvrťroka 2019 Poskytnúť základné usmernenie o témach v prílohe I, ktoré v súčasnosti nepokrýva portál Vaša Európa Komisia Prvý až druhý štvrťrok 2020 Vyplniť informačné medzery na vnútroštátnej úrovni Národní koordinátori Príslušné orgány Prvý až druhý štvrťrok 2020 Vyplniť informačné medzery na úrovni EÚ Komisia Druhý štvrťrok 2020 Strednodobé hodnotenie pokroku pri plnom pokrytí tém uvedených v prílohe I Národní koordinátori Komisia Druhý štvrťrok 2020 Poskytnúť odkazy na vnútroštátne informácie do spoločného úložiska, ktoré by sa malo využiť pre nástroj vyhľadávania Národní koordinátori Komisia Tretí až štvrtý štvrťrok 2020 Testovať, opraviť chyby a zlepšiť nástroj vyhľadávania Komisia Štvrtý štvrťrok 2020 Všetky oblasti identifikované v prílohe I, ktoré majú byť pokryté na požadovanej úrovni (EÚ alebo vnútroštátnej) Komisia Národní koordinátori

Cieľ 1.2: Zabezpečenie kvality informácií a informácií o postupoch vrátane používateľskej ústretovosti a prístupnosti webového sídla

Odkaz: článok 8 nariadenia o požiadavkách na kvalitu vzťahujúcich sa na prístupnosť webových sídiel a webových stránok a článok 9 o kvalite informácií o právach, povinnostiach a pravidlách.

Súvislosti

Brána musí obsahovať informácie, ktoré sú používateľsky ústretové, dobre štruktúrované a dobre prezentované. Obsah by mal byť presný a aktuálny a mal by obsahovať dátum poslednej aktualizácie. Mal by sa uvádzať názov orgánu zodpovedného za informácie a kontaktné údaje o príslušných asistenčných službách a službách riešenia problémov. Mal by byť sprevádzaný odkazmi na právne akty, technické špecifikácie, usmernenia.

Webové sídla spravované členskými štátmi, ktoré musia dodržiavať pravidlá prístupnosti webových sídiel [ako sa stanovuje v smernici Európskeho parlamentu a Rady (EÚ) 2016/2012 (3)]. V nariadení sa táto požiadavka rozširuje na webové sídla spravované Komisiou, ktoré sú do brány zahrnuté.

Komisia navrhla úvodné usmernenie o tom, ako možno splniť tieto požiadavky na základe svojej skúsenosti so spravovaním portálu Vaša Európa.

Ako a kedy?

Kedy Čo Kto Tretí až štvrtý štvrťrok 2019 Zaslať usmernenia poskytnuté Komisiou príslušným orgánom alebo ich integrovať do existujúcich usmernení o kvalitnej správe webového obsahu Vytvoriť prístup na monitorovanie kvality webového obsahu, ktorý má brána obsahovať Národní koordinátori Príslušné orgány Tretí štvrťrok 2019 až štvrtý štvrťrok 2020 Pravidelne komunikovať o normách kvality a dostupnosti a o osvedčených postupoch Národní koordinátori v rámci koordinačnej skupiny pre bránu Štvrtý štvrťrok 2020 Všetky relevantné informácie musia byť správnej kvality – relevantné, prístupné a v súlade s požiadavkami stanovenými v nariadení (EÚ) 2018/1724 Komisia Národní koordinátori

Cieľ 1.3: Preklad informácií

Odkaz: Články 9 až 12 nariadenia o požiadavkách na preklad a kvalitu

Súvislosti

S cieľom ponúknuť služby prostredníctvom brány tak, aby boli prístupné širokému spektru používateľov, bude potrebné poskytnúť vysvetlenia pravidiel, postupov a toho, čo možno očakávať od asistenčných služieb pokrytých bránou, aspoň v jazyku, ktorému rozumie najviac používateľov. Tento jazyk je vymedzený ako úradný jazyk Únie, „ktorému bežne rozumie čo najväčší počet cezhraničných používateľov“. V článku 12 ods. 3 nariadenia sa poskytuje ďalšie objasnenie odkazom na jazyk, „ktorý je používateľmi najviac študovaným cudzím jazykom v celej Únii.“ V praxi by týmto jazykom pre väčšinu vnútroštátnych webových sídiel mala byť angličtina. Komisia bude naďalej prekladať informácie o právach a postupoch na svojich webových sídlach uplatňovaných jednotne v rámci EÚ do všetkých jazykov EÚ.

Komisia bude v tejto úlohe podporovať členské štáty poskytovaním prekladateľských služieb (tradičného prekladu). Vzhľadom na rozpočtové obmedzenia by sa priorita využívania tejto služby mala klásť na základné informácie vo všetkých oblastiach uvedených v prílohe I, za ktorými budú nasledovať ďalšie informácie, vysvetlenia o asistenčných službách a inštrukciách pre postupy.

Ako a kedy?

Kedy Čo Kto Tretí štvrťrok 2019 Informovať členské štáty o opatreniach pre prekladateľskú službu vrátane dostupných objemov prekladu podľa členského štátu a pravidiel pre optimálne využitie kapacít Komisia Tretí štvrťrok 2019 až štvrtý štvrťrok 2019 Vypracovať prehľad o potrebách prekladov pre rozličné príslušné orgány Určiť prioritu potrieb vzhľadom na dostupný objem prekladov Národní koordinátori Prvý štvrťrok 2020 Poskytnúť národným koordinátorom odkaz na prekladateľskú službu Komisia Prvý až štvrtý štvrťrok 2020 Predložiť žiadosti o preklad Národní koordinátori Druhý až tretí štvrťrok 2020 V prípade potreby prerozdeliť objemy prekladu tak, aby sa zabezpečilo optimálne využitie prekladateľskej služby Komisia Druhý až štvrtý štvrťrok 2020 Sprístupniť preklady na vnútroštátnych webových sídlach Národní koordinátori

Cieľ 1.4: Zabránenie duplicite

Odkaz: Odôvodnenia 17 a 55, článok 19 ods. 6 a článok 30 nariadenia

Súvislosti

V nariadení sa členské štáty a Komisia vyzývajú, aby pri každej informácii vyžadovanej pre bránu uvádzali jednotné zdroje a aby predchádzali čiastočnej alebo úplnej duplicite vždy, keď je to možné. Tým sa má predísť nejasnostiam medzi používateľmi, ktorí sa stretávajú s rozličnými portálmi obsahujúcimi podobné, ale nie totožné informácie o niektorých témach. Zameranie na jednotné zdroje informácií takisto uľahčuje aktualizácie a znižuje riziko prezentácie nekonzistentných informácií.

Pre bránu sú oprávnené len informácie, ktoré sa zameriavajú výlučne na občanov a podniky a vysvetľujú ich platné práva a povinnosti. Nemali by sa miešať s iným obsahom, napríklad s informáciami o pripravovanej politike, ktoré sú zamerané na iné publikum.

Komisia sa na úrovni EÚ bude snažiť integrovať na portáli Vaša Európa (4) informácie určené občanom a podnikom o ich právach na jednotnom trhu.

Komisia spolu s členskými štátmi stanovila, ktoré témy z prílohy I sa majú uvádzať na portáli Vaša Európa, ktoré na webových sídlach spravovaných Komisiou a ktoré témy sa majú pokryť vnútroštátnymi informáciami.

Ako a kedy?

Kedy Čo Kto Tretí štvrťrok 2019 až štvrtý štvrťrok 2020 Integrovať všetky informácie na úrovni EÚ, ktoré sa týkajú práv jednotného trhu a oslovovať občanov alebo podniky výlučne na portáli Vaša Európa s výnimkou prípadov, keď sa takéto informácie musia zahrnúť na portály EÚ vytvorené prostredníctvom samostatného právneho aktu. Komisia Tretí štvrťrok 2019 až štvrtý štvrťrok 2020 Jasne oddeliť informácie o platných pravidlách pre občanov a podniky, ktoré sú uvedené na portáli Vaša Európa, a informácie o pripravovaných politických opatreniach, ktoré sú uvedené na webovom sídle Komisie a na samostatných webových sídlach GR. Komisia Tretí štvrťrok 2019 až štvrtý štvrťrok 2020 Vypracovať integrovaný prístup, ktorý by zahŕňal portály vytvorené prostredníctvom samostatného právneho aktu a brány tak, aby sa zabezpečil spoločný vzhľad a zabránilo sa duplicite. Komisia Tretí štvrťrok 2019 až štvrtý štvrťrok 2020 Vypracovať integrovaný prístup na vnútroštátnej úrovni, aby sa zabránilo duplicite informácií o špecifických témach na jednotlivých národných portáloch Národní koordinátori Príslušné orgány

2. Vývoj informačných technológií, digitalizácia postupov, zber údajov

Cieľ 2.1: Digitalizačné postupy

Odkaz: článok 6 nariadenia o postupoch, ktoré sa majú plne ponúkať online

Súvislosti

Brána ponúka používateľom jednoduchý prístup k vnútroštátnym administratívnym postupom. Na tento účel sa v nariadení od všetkých členských štátov vyžaduje, aby zabezpečili, že používatelia budú mať prístup ku ktorémukoľvek postupu uvedenému v prílohe II a budú ho môcť dokončiť plne online. To znamená, že používateľ by mal byť schopný vykonať všetky kroky elektronicky, na diaľku a prostredníctvom online služby. V nariadení sa takisto uvádza neúplný zoznam osobitných kritérií, ktoré treba splniť (pozri článok 6).

Hoci konečný termín pre digitalizačné postupy je v decembri 2023, členské štáty by mali začať pracovať na tomto projekte už teraz a hľadať príležitosti na vykonávanie požiadaviek v dostatočnom predstihu pred termínom v rámci svojich prebiehajúcich programov elektronickej verejnej správy.

Programy EÚ pomôžu členským štátom dosiahnuť tento cieľ, a to napríklad v rámcovom programe Horizont 2020 (5) (H2020), Nástroji na prepájanie Európy (6) (NPE), programe ISA2 (7) a ERDF (8). Príslušné orgány vyzývame, aby kontaktovali svojich národných koordinátorov zodpovedných za finančné programy v členskom štáte.

Ako a kedy?

Kedy Čo Kto Tretí až štvrtý štvrťrok 2019 Overiť, ktoré postupy uvedené v prílohe II sú už dostupné online v súlade s kritériami článku 6 Identifikovať zodpovedné orgány Odovzdať informácie koordinačnej skupine Národní koordinátori Príslušné orgány Tretí až štvrtý štvrťrok 2019 Usmernenie o postupoch poskytovaných „plne online“, ako je kontrolný zoznam, príklady osvedčených postupov, zásady interoperability Komisia Prvý štvrťrok 2020 Identifikovať zostávajúce medzery Odovzdať informácie koordinačnej skupine Národní koordinátori Príslušné orgány Prvý štvrťrok 2020 Prediskutovať osvedčené postupy a výzvy súvisiace s digitalizáciou postupov uvedených v prílohe II Diskutovať o výsledku štúdie uskutočniteľnosti v rámci ISA2 týkajúcej sa generátora formulárov a o ďalších krokoch Diskutovať o potrebách a možnostiach (spolufinancovania) vnútroštátnych digitalizačných opatrení Národní koordinátori v rámci koordinačnej skupiny pre bránu Druhý štvrťrok 2020 Vytvoriť národné plány práce na riešenie informačných medzier na vnútroštátnej úrovni Národní koordinátori Tretí štvrťrok 2020 až štvrtý štvrťrok 2023 Monitorovať pokrok pri digitalizácii postupov uvedených v prílohe II vo všetkých členských štátoch Koordinačná skupina Štvrtý štvrťrok 2023 Všetky postupy uvedené v prílohe II musia byť plne online Národní koordinátori Príslušné orgány

Cieľ 2.2: Zabezpečenie prístupu cezhraničných používateľov k online postupom

Odkaz: článok 13 nariadenia o cezhraničnom prístupe k online postupom

Súvislosti

V nariadení sa predpokladá, že postupy, ktoré sú už online, sú plne sprístupnené pre cezhraničných používateľov. To znamená, že ak je postup dostupný pre štátneho príslušníka konkrétneho členského štátu, musí byť vo všetkých jeho krokoch dostupný aj pre používateľov z iných členských štátov alebo používateľov z toho istého členského štátu, ktorí žijú v inom členskom štáte, alebo ktorí už predtým v minulosti žili, pracovali, študovali alebo podnikali v inom členskom štáte.

Členské štáty môžu v prípade potreby použiť alternatívne, technicky samostatné technické riešenie pre cezhraničných používateľov, ale v týchto situáciách by sa mala venovať osobitná pozornosť tomu, aby sa zabezpečilo, že postup bude viesť k rovnakému výsledku a nebude viac zaťažujúci ako postup, ktorý sa ponúka vnútroštátnym používateľom.

Osobitnú pozornosť treba venovať prekážkam pre cezhraničných používateľov, ako sú formuláre, v ktorých sa vyžadujú vnútroštátne telefónne čísla, vnútroštátne predvoľby telefónnych čísel alebo vnútroštátne poštové smerovacie čísla, platby poplatkov, ktoré možno vykonať len prostredníctvom systémov, ktoré sú (široko) dostupné cezhraničným používateľom, nedostatok podrobných informácií v jazyku, ktorému cezhraniční používatelia rozumejú, nemožnosť predložiť elektronické dôkazy od orgánov sídliacich v inom členskom štáte a neakceptovanie prostriedkov elektronickej identifikácie vydaných v iných členských štátoch.

V určitých oblastiach (napr. smernica o službách, smernica o odborných kvalifikáciách, smernica o verejnom obstarávaní) je už nediskriminačný prístup cezhraničných používateľov k postupom právnou požiadavkou popri zásade nediskriminácie zakotvenej v Zmluve o fungovaní Európskej únie.

Ako a kedy?

Kedy Čo Kto Tretí až štvrtý štvrťrok 2019 Usmernenia a praktický kontrolný zoznam na to, ako zabezpečiť, aby vnútroštátne online postupy boli plne dostupné pre cezhraničných používateľov V spolupráci s národnými koordinátormi Prvý a druhý štvrťrok 2020 Identifikovať zostávajúce prekážky (napr. technické, funkčné, organizačné a právne) Vypracovať plán na ich riešenie Národní koordinátori Príslušné orgány Prvý štvrťrok 2020 Zaslať pokyny príslušným orgánom alebo integrovať odporúčania do existujúcich usmernení o kvalite pre vývoj online postupov Národní koordinátori Prvý až štvrtý štvrťrok 2020 Výmena osvedčených postupov v rámci koordinačnej skupiny Monitorovanie pokroku Národní koordinátori Štvrtý štvrťrok 2023 Online postupy dostupné pre cezhraničných používateľov nediskriminačným spôsobom Národní koordinátori Príslušné orgány

Cieľ 2.3: Prispievanie k vývoju IT nástrojov na úrovni EÚ a zabezpečeniu interoperability medzi nástrojmi ES a vnútroštátnymi IT nástrojmi

Odkaz: článok 21 nariadenia o zodpovednosti za aplikácie IKT podporujúce bránu.

Súvislosti

Ako sa uvádza v nariadení, fungovanie brány by malo byť podporované technickými nástrojmi vyvinutými Komisiou v úzkej spolupráci s členskými štátmi. Patria sem: nástroj vyhľadávania a spoločný vyhľadávač pomoci, ktorý usmerňuje koncových používateľov k informáciám, postupom a asistenčným službám; nástroj spätnej väzby používateľov na kvalitu služieb; nástroj spätnej väzby používateľov na prekážky na jednotnom trhu; nástroj na zber štatistických údajov o používaní; a informačný panel ako rozhranie pre verejné orgány.

Metódy zberu a výmeny údajov týkajúcich sa spätnej väzby ku kvalite a štatistiky sa určia vo vykonávacích aktoch.

Komisia objednala vykonanie štúdií, v ktorých sa navrhol technický základ pre tieto nástroje, a to vymedzením požiadaviek, architektúrou informačných technológií a analýzou otázok týkajúcich sa interoperability, a predstavila stav vývoja národným koordinátorom.

Ako a kedy?

Kedy Čo Kto Tretí štvrťrok 2019 Informovať koordinačnú skupinu o výsledkoch štúdií, ktoré Komisia vykonala v súvislosti s IT nástrojmi pre bránu (2018 – 2019) Komisia Nástroj na vyhľadávanie a spoločný vyhľadávač pomocných služieb Štvrtý štvrťrok 2019 Preskúmať, ako automatizovať zber odkazov pre úložisko odkazov Komisia Národní koordinátori Prvý štvrťrok 2020 Informovať národných koordinátorov o prístupe k úložisku a poskytovaní odkazov naň Komisia Prvý štvrťrok 2020 Testovacia lehota pre nástroj na vyhľadávanie spolu s úložiskom odkazov a testovanie spoločného vyhľadávača pomocných služieb Komisia Národní koordinátori Tretí štvrťrok 2020 Komisia predkladá národným koordinátorom beta verziu nástroja na vyhľadávanie a spoločného vyhľadávača pomocných služieb Komisia Národní koordinátori Spätná väzba používateľa na kvalitu a štatistické údaje o používateľoch Tretí štvrťrok 2019 až štvrtý štvrťrok 2019 Komisia zhromažďuje stanoviská národných koordinátorov k vykonávacím aktom Komisia Národní koordinátori Štvrtý štvrťrok 2019 – prvý štvrťrok 2020 Komisia komunikuje s národnými koordinátormi o vývoji spoločného nástroja spätnej väzby používateľov Komisia Národní koordinátori Príslušné orgány zodpovedné za pomocné služby v rámci svojich príslušných sietí Druhý štvrťrok 2020 Prijatie vykonávacieho predpisu/vykonávacích predpisov Komisia Výbor pre jednotnú digitálnu bránu Prvý štvrťrok 2020 až druhý štvrťrok 2020 Pripraviť prehľad o tom, ktoré vnútroštátne webové sídla budú súčasťou brány, ktoré majú existujúci nástroj na spätnú väzbu a existujúci nástroj na zber štatistických údajov a ktoré webové sídla sa budú musieť pripojiť k spoločnému nástroju spätnej väzby používateľov a/alebo budú musieť zaviesť nový nástroj na zhromažďovanie štatistík Komisia Národní koordinátori Prvý štvrťrok 2020 až druhý štvrťrok 2020 Vývoj nástroja spätnej väzby o kvalite a nástroj na zber štatistických údajov o používateľoch Komisia Tretí štvrťrok 2020 Poskytnúť národným koordinátorom odkaz na spoločný nástroj spätnej väzby používateľov Komisia Štvrtý štvrťrok 2020 Zaistiť, aby každá služba, ktorá je súčasťou brány a nemá existujúci nástroj spätnej väzby, ktorý je v súlade s požiadavkami vykonávacieho aktu, odkazovala na spoločný nástroj spätnej väzby používateľov. Alternatívne zabezpečiť, aby spätná väzba zozbieraná prostredníctvom existujúcich nástrojov spätnej väzby bola v súlade s vykonávacím aktom a aby sa dohodnuté údaje sprístupnili prostredníctvom spoločného informačného panelu Národní koordinátori Príslušné orgány Štvrtý štvrťrok 2020 Zabezpečiť, aby bol zber štatistických údajov v súlade s vykonávacím aktom a aby sa dohodnuté údaje sprístupnili Komisii a ostatným národným koordinátorom Národní koordinátori Príslušné orgány Spätná väzba používateľov na prekážky na jednotnom trhu Tretí štvrťrok 2019 Komisia s národnými koordinátormi diskutuje o vývoji nástroja spätnej väzby používateľov, ktorý by umožnil podávanie správ o prekážkach na jednotnom trhu a o systéme zhromažďovania súhrnných údajov z pomocných služieb. Komisia Národní koordinátori Štvrtý štvrťrok 2019 až tretí štvrťrok 2020 Vývoj IT nástrojov Komisia Spoločný informačný panel Prvý štvrťrok 2020 Komisia predloží národným koordinátorom beta verziu nástroja, ktorý bude funkčný v obmedzenej kapacite: predloženie odkazov na úložisko a predloženie žiadostí o preklady Komisia Národní koordinátori Prvý štvrťrok 2020 Informovať národných koordinátorov o spôsobe predkladania odkazov na úložisko a žiadostí o preklad Komisia Prvý až tretí štvrťrok 2020 Vývoj spoločného informačného panelu v plnej kapacite Komisia Tretí štvrťrok 2020 Informovať národných koordinátorov o prístupe k spoločnému informačnému panelu a k jeho využívaniu Komisia Štvrtý štvrťrok 2020 Spustenie brány

Cieľ 2.4: Jedenkrát a dosť

Odkaz: článok 14 nariadenia o technickom systéme automatizovanej cezhraničnej výmeny dôkazov a uplatňovaní zásady „jedenkrát a dosť“

Súvislosti

Ako sa predpokladá v nariadení, Komisia v spolupráci s členskými štátmi zriadi technický systém na výmenu dôkazov týkajúcich sa online postupov uvedených v prílohe II k nariadeniu a postupov stanovených v smernici o službách (9), smernici o odborných kvalifikáciách (10) a dvoch smerniciach Európskeho parlamentu a Rady o verejnom obstarávaní 2014/24/EÚ (11) a 2014/25/EÚ (12).

Ako a kedy?

Kedy Čo Kto Prvý až tretí štvrťrok 2020 Prípravné opatrenie pre uplatnenie zásady „jedenkrát a dosť“ v rámci NPE zamerané na analýzu existujúcich technických riešení (z projektu TOOP a dostupných na vnútroštátnej úrovni), výmenu skúseností, podporu cezhraničnej interoperability a posúdenie pripravenosti členských štátov Komisia Národní koordinátori Príslušné orgány Tretí štvrťrok 2019 Informovať národných koordinátorov o stave a výsledkoch pilotných projektov a štúdií týkajúcich sa zásady „jedenkrát a dosť“ Komisia Tretí štvrťrok 2019 až druhý štvrťrok 2021 Posúdiť vhodnosť digitálnych postupov na vnútroštátnej úrovni pre začlenenie kroku „jedenkrát a dosť“ Vypracovať pracovný plán na riešenie medzier Národní koordinátori Príslušné orgány Tretí štvrťrok 2019 až druhý štvrťrok 2020 Ak je to možné, spustiť pilotný projekt, ktorý bude pokrývať širší rozsah postupov brány Komisia Národní koordinátori Príslušné orgány Prvý štvrťrok až tretí štvrťrok 2020 Diskutovať o obsahu vykonávacieho predpisu Komisia Národní koordinátori Príslušné orgány Tretí štvrťrok 2020 až štvrtý štvrťrok 2020 Komisia zhromažďuje stanoviská národných koordinátorov k návrhu vykonávacieho aktu a k základným a generickým službám, ktoré sa vyvíjajú Komisia Národní koordinátori Druhý štvrťrok 2021 Prijatie vykonávacieho predpisu Komisia Štvrtý štvrťrok 2023 Technický systém pre zásadu „jedenkrát a dosť“ zavedený a pripravený na použitie

3. Asistenčné služby

Cieľ 3.1: Zabezpečenie dostupnosti informácií o pomocných službách a o ich kvalite

Odkaz: Články 7, 11 a 16 nariadenia o prístupe k pomoci a k službám na riešenie problémov, o kvalite informácií o týchto službách a o požiadavkách na kvalitu, ktoré sa na ne vzťahujú.

Súvislosti

Brána ponúkne používateľom jednoduchý prístup k širokej škále asistenčných služieb. Pre zabezpečenie optimálnej skúsenosti by okrem toho koncoví používatelia mali pred podaním žiadosti o pomoc vedieť, čo od daných služieb očakávať a za akých podmienok ich môžu využiť. Asistenčné služby budú musieť zverejniť online jasné a používateľsky ústretové vysvetlenie poskytovanej služby, ako sa uvádza v článku 11. Toto vysvetlenie sa bude v zásade poskytovať v anglickom jazyku (úradný jazyk Únie, „ktorému bežne rozumie čo najväčší počet cezhraničných používateľov, pozri cieľ 1.3“), aby bolo prístupné väčšine používateľov. Asistenčné služby by mali byť rovnako ako ostatné služby brány najvyššej kvality a budú musieť rešpektovať kritériá kvality uvedené v nariadení. Kvalita bude monitorovaná prostredníctvom spätnej väzby používateľov a štatistických údajov o používateľoch.

Tieto požiadavky sú povinné pre asistenčné služby uvedené v prílohe III k nariadeniu. Komisia zmapovala súčasný stav a zistila medzery v týchto službách.

Okrem toho sa Komisia a národní koordinátori môžu rozhodnúť pre iné asistenčné služby, ak spĺňajú podmienky stanovené v nariadení. V rokoch 2019 a 2020 budú prioritou prípravy na začlenenie asistenčných služieb, ktoré sú financované alebo spolufinancované a/alebo riadené Komisiou, ako napr. Európske spotrebiteľské centrá, asistenčná služba pre otázky práv duševného vlastníctva, časť siete Enterprise Europe Network, ktorá sa zaoberá témami relevantnými pre bránu, sieť na riešenie problémov na vnútornom trhu (SOLVIT) alebo Vaša Európa – poradenstvo.

Ak je to z hľadiska uspokojenia potrieb používateľov potrebné, národní koordinátori môžu takisto Komisii navrhnúť, aby sa rozhodla pre súkromné alebo polosúkromné asistenčné služby, ak spĺňajú požiadavky na kvalitu brány.

Ako a kedy?

Služby podľa prílohy III:

Kedy Čo Kto Tretí štvrťrok 2019 Poskytnúť národným koordinátorom kontrolný zoznam požiadaviek na kvalitu, ktoré sa majú kontrolovať vrátane poskytovania informácií o asistenčnej službe Komisia Tretí štvrťrok 2019 až druhý štvrťrok 2020 Riešiť zistené medzery Príslušné orgány koordinované národnými koordinátormi Prvý štvrťrok 2020 až druhý štvrťrok 2020 Poskytnúť Komisii odkazy, opisy a kontaktné údaje asistenčných služieb na zaradenie do vyhľadávača asistenčných služieb Príslušné orgány prostredníctvom národných koordinátorov Tretí štvrťrok 2019 až druhý štvrťrok 2020 Pravidelne si vymieňať informácie o normách kvality a o tom, ako poskytovať informácie o službe a o osvedčených postupoch Koordinačná skupina pre bránu Tretí a štvrtý štvrťrok 2020 Testovanie, oprava chýb, zlepšenie vyhľadávača asistenčných služieb Komisia Štvrtý štvrťrok 2020 Spustenie vyhľadávača asistenčných služieb

V prípade služieb financovaných a/alebo spravovaných Komisiou, pri ktorých sa vyžaduje výber:

Kedy Čo Kto Do tretieho štvrťroka 2019 Vyjadriť záujem o výber služby Komisia po diskusii s príslušnými orgánmi v rámci svojich príslušných sietí Tretí štvrťrok 2019 Poskytnúť národným koordinátorom a príslušným orgánom vysvetlenie postupu a kontrolný zoznam požiadaviek na kvalitu, ktoré sa majú skontrolovať pred navrhnutím novej služby na výber, vrátane poskytnutia informácií o asistenčnej službe Komisia Tretí štvrťrok 2019 Dokončiť analýzu stavu a identifikovať medzery Komisia po porade s príslušnými orgánmi Tretí štvrťrok 2019 Informovať koordinačnú skupinu pre bránu o záujme o výber služby a o výsledkoch tejto analýzy Komisia Tretí štvrťrok 2019 až druhý štvrťrok 2020 Riešiť zistené medzery Príslušné orgány koordinované Komisiou (siete) Prvý štvrťrok 2020 Podať správu koordinačnej skupine pre bránu o prebiehajúcej práci Komisia Prvý štvrťrok 2020 až druhý štvrťrok 2020 Poskytnúť Komisii odkazy, opisy a kontaktné údaje asistenčných služieb na zaradenie do vyhľadávača asistenčných služieb Príslušné orgány prostredníctvom Komisie Tretí štvrťrok 2019 až druhý štvrťrok 2020 Pravidelne si vymieňať informácie o normách kvality a o tom, ako poskytovať informácie o službe a o osvedčených postupoch Príslušné orgány koordinované Komisiou (siete) Tretí štvrťrok 2020 Informovať koordinačnú skupinu o splnení všetkých požiadaviek Predložiť Komisii zostávajúce prvky, ktoré je potrebné zaradiť do vyhľadávača asistenčných služieb Príslušné orgány prostredníctvom Komisie Tretí až štvrtý štvrťrok 2020 Testovanie, oprava chýb, zlepšenie vyhľadávača asistenčných služieb Komisia Štvrtý štvrťrok 2020 Spustenie vyhľadávača asistenčných služieb

4. Propagácia

Cieľ 4.1: Propagácia brány

Odkaz: Články 22 a 23 nariadenia o propagácii, názve, logu a značke kvality

Súvislosti

Brána s názvom Your Europe bude používateľom ponúkať jednoduchý prístup k širokej škále služieb vysokej kvality. Existenciu portálu „Your Europe“ a spoľahlivosť služieb, ktoré ponúka, treba propagovať reklamou zameranou na koncových používateľov.

Na tento účel Komisia v úzkej spolupráci s koordinačnou skupinou pre bránu rozhodla o logu, ktoré bude slúžiť ako značka kvality portálu „Your Europe“ (13). Národným koordinátorom bolo poskytnuté logo a usmernenia o tom, ako ho používať. Toto logo a odkaz na bránu bude potrebné zviditeľniť a sprístupniť zo všetkých webových sídiel, ktoré sú súčasťou brány.

Okrem toho bude potrebné, aby Komisia a členské štáty posilnili možnosť nájsť portál a zvýšili informovanosť o portáli „Your Europe“. Opatrenia na propagáciu portálu „Your Europe“ a webových sídiel, ktoré sú jej súčasťou, budú musieť byť koordinované.

Ako a kedy?

Kedy Čo Kto Tretí štvrťrok 2019 až štvrtý štvrťrok 2020 Pripraviť sa na pridanie loga na všetky webové sídla, ktoré budú súčasťou úložiska odkazov Komisia Národní koordinátori Príslušné orgány Tretí štvrťrok 2019 až štvrtý štvrťrok 2020 Pripraviť sa na pridanie loga na všetky webové sídla, ktoré budú súčasťou úložiska odkazov Komisia Národní koordinátori Príslušné orgány Štvrtý štvrťrok 2020 Uistiť sa, že logo a odkaz sú pridané na všetky webové sídla, ktoré sú súčasťou úložiska odkazov Komisia Národní koordinátori Príslušné orgány Tretí štvrťrok 2019 až štvrtý štvrťrok 2020 Optimalizácia portálu Your Europe na vyhľadávanie vo vyhľadávačoch prístupných širokej verejnosti Komisia Tretí štvrťrok 2019 až štvrtý štvrťrok 2020 Propagovať bránu reklamou zameranou na vnútroštátne a miestne príslušné orgány Národní koordinátori Komisia Tretí štvrťrok 2019 až druhý štvrťrok 2020 Vypracovať koordinovaný komunikačný plán Komisia Národní koordinátori Tretí štvrťrok 2019 až štvrtý štvrťrok 2020 Vykonať komunikačný plán Komisia Národní koordinátori Príslušné orgány

(1) Ú. v. EÚ L 295, 21.11.2018, s. 1.

(2) A na webových sídlach Komisie vytvorených podľa právneho základu

(3) Ú. v. EÚ L 327, 2.12.2016, s. 1.

(4) Okrem webových sídiel Komisie vytvorených na právnom základe

(5) https://ec.europa.eu/info/funding-tenders/opportunities/portal/screen/programmes/h2020

(6) https://ec.europa.eu/inea/en/connecting-europe-facility

(7) https://ec.europa.eu/isa2/isa2_en

(8) Európsky fond regionálneho rozvoja

(9) Smernica Európskeho parlamentu a Rady 2005/36/ES (Ú. v. EÚ L 255, 30.9.2005, s. 22).

(10) Smernica Európskeho parlamentu a Rady 2006/123/ES (Ú. v. EÚ L 376, 27.12.2006, s. 36).

(11) Ú. v. EÚ L 94, 28.3.2014, s. 65.

(12) Ú. v. EÚ L 94, 28.3.2014, s. 243.

(13) Priebežný proces, ktorý sa má ukončiť prijatím tohto ročného pracovného programu